## Pravilnik o uvjetima za priznavanje jednakovaljanosti šumskog reprodukcijskog materijala i popis država iz kojih se može uvoziti

### NN 91/2009 (27.7.2009.), Pravilnik o uvjetima za priznavanje jednakovaljanosti šumskog reprodukcijskog materijala i popis država iz kojih se može uvoziti

MINISTARSTVO REGIONALNOG RAZVOJA, ŠUMARSTVA I VODNOGA GOSPODARSTVA

2298

Na temelju članka 10. stavak 4. i članka 38. stavak 4. Zakona o šumskom reprodukcijskom materijalu2 (»Narodne novine« broj 75/09) ministar regionalnog razvoja, šumarstva i vodnoga gospodarstva donosi

PRAVILNIK

O UVJETIMA ZA PRIZNAVANJE JEDNAKOVALJANOSTI ŠUMSKOG REPRODUKCIJSKOG MATERIJALA I POPIS DRŽAVA IZ KOJIH SE MOŽE UVOZITI[[1]](#footnote-29081-1)

Članak 1.

(1) Ovim Pravilnikom propisuju se uvjeti kojima, za priznavanje jednakovaljanosti, mora udovoljavati šumski reprodukcijski materijal u kategoriji »poznato podrijetlo« i »selekcioniran«, proizveden u trećim državama, a koji se uvozi u Republiku Hrvatsku, popis država iz kojih se može uvoziti jednakovaljani šumski reprodukcijski materijal, dokumentacija kojom se potvrđuje jednakovaljanost šumskog reprodukcijskog materijala, uvjeti za odobravanje i upis šumskog sjemenskog objekta svojte Pinus pinaster Ait. u kategoriji »kvalificiran« kojemu svaki sastavni dio ne može biti identificiran, te uvjeti za uvoz i stavljanje na tržište sadnog materijala svojti Cedrus libani A.Rich. i Pinus brutia Ten. koje ne udovoljavaju zahtjevima u pogledu identifikacije i označavanja.

(2) U smislu ovoga Pravilnika pojedini izrazi imaju značenje sukladno članku 4. Zakona o šumskom reprodukcijskom materijalu[[2]](#footnote-29081-2).

Članak 2.

(1) Sjemenski i sadni materijal šumskih svojti i križanaca, podrijetlom iz država navedenih u Prilogu 1. ovoga Pravilnika smatrati će se jednakovaljan, kao i šumski reprodukcijski materijal proizveden sukladno odredbama Zakona o šumskom reprodukcijskom materijalu2, ako je odobravanje i registracija šumskih sjemenskih objekata, te proizvodnja sjemenskog i sadnog materijala koji potječe iz tih šumskih sjemenskih objekata pod stručnim nadzorom službenih tijela iz priloga 1. ovoga Pravilnika tih država. Popis službenih tijela nalazi se u Prilogu 1. ovoga Pravilnika i njegov je sastavni dio.

(2) U slučaju uvoza sjemenskog i sadnog materijala šumskih svojti i križanaca u kategoriji »poznato podrijetlo« ili »selekcioniran« iz država navedenih u Prilogu 1. ovoga Pravilnika, dobavljač koji želi izvršiti uvoz materijala u Republiku Hrvatsku, u obvezi je prije uvoza dostaviti službenom tijelu Republike Hrvatske službeni OECD certifikat o provenijenciji (Certificate of Provenance) za taj materijal. Dostava OECD certifikata o provenijenciji smatra se informiranjem službenog tijela Republike Hrvatske o namjeri uvoza šumskog reprodukcijskog materijala.

(3) Službeno tijelo Republike Hrvatske dobavljaču koji želi izvršiti uvoz materijala u Republiku Hrvatsku, na temelju službenog OECD certifikata o provenijenciji, izdaje glavnu svjedodžbu za sjemenski i sadni materijal iz stavka 2. ovoga članka. Glavna svjedodžba mora se izdati prije odobravanja uvoza sjemenskog i sadnog materijala iz stavka 2. ovoga Pravilnika. Izdavanjem glavne svjedodžbe službeno tijelo Republike Hrvatske potvrđuje jednakovaljanost uvezenog materijala.

(4) Sjemenski i sadni materijal u kategoriji »poznato podrijetlo« ili »selekcioniran« podrijetlom iz država navedenih u Prilogu 1. ovoga Pravilnika, koji se želi uvesti u Republiku Hrvatsku mora udovoljavati uvjetima iz Priloga 2. ovoga Pravilnika, Zakona o šumskom reprodukcijskom materijalu2, Zakona o biljnome zdravstvu[[3]](#footnote-29081-3) i Zakona o genetski modificiranim organizmima[[4]](#footnote-29081-4), te propisima donesenim na temelju njih.

(5) Sjemenski i sadni materijal u kategoriji »poznato podrijetlo« ili »selekcioniran« šumskih svojti i križanaca propisanih člankom 3. stavkom 3. Zakona o šumskom reprodukcijskom materijalu2, proizveden i službeno odobren od strane službenih tijela država iz Priloga 1. ovoga Pravilnika, smatra se jednakovaljan materijalu proizvedenom sukladno odredbama Zakona o šumskom reprodukcijskom materijalu2, ako udovoljava uvjetima iz Priloga 2. ovoga Pravilnika.

(6) Do dana pristupanja Republike Hrvatske Europskoj uniji odredbe stavaka 1. do 5. ovoga članka odnose se i na sve države članice Europske unije koje su ujedno i članice Organizacije za ekonomsku suradnju i razvoj (OECD), te su navedene u Prilogu 1. ovoga Pravilnika. U slučaju uvoza sjemenskog i sadnog materijala u kategoriji »kvalificiran« i »testiran«, te biljnih dijelova bez obzira na kategoriju, iz država članica Europske unije koje su ujedno i članice Organizacije za ekonomsku suradnju i razvoj (OECD) primjenjuju se odredbe članka 3. ovoga Pravilnika.

Članak 3.

(1) U slučaju uvoza šumskog reprodukcijskog materijala iz država članica Europske unije (u daljnjem tekstu: EU) koje nisu navedene na popisu iz Priloga 1. ovoga Pravilnika, dobavljač koji želi izvršiti uvoz šumskog reprodukcijskog materijala u Republiku Hrvatsku, u obvezi je prije uvoza dostaviti službenom tijelu Republike Hrvatske glavnu svjedodžbu izdanu od službenog tijela države članice EU, a iz koje se taj materijal izvozi. Popis službenih tijela država članica EU nalazi se u Prilogu 3. ovoga Pravilnika i njegov je sastavni dio.

(2) Službeno tijelo Republike Hrvatske dobavljaču koji želi izvršiti uvoz šumskog reprodukcijskog materijala u Republiku Hrvatsku, na temelju glavne svjedodžbe izdane od službenog tijela države članice EU iz stavka 1. ovoga članka, izdaje glavnu svjedodžbu za šumski reprodukcijski materijal. Glavna svjedodžba mora se izdati prije odobravanja uvoza šumskog reprodukcijskog materijala. Izdavanjem glavne svjedodžbe službeno tijelo Republike Hrvatske potvrđuje jednakovaljanost uvezenog materijala.

(3) Šumski reprodukcijski materijal podrijetlom iz države članice EU iz stavka 1. ovoga članka, koji se želi uvesti u Republiku Hrvatsku mora udovoljavati odredbama Zakona o šumskom reprodukcijskom materijalu2, Zakona o biljnome zdravstvu3 i Zakona o genetski modificiranim organizmima4, te propisima donesenim na temelju njih.

Članak 4.

(1) U slučaju kada se uvozi šumski reprodukcijski materijal iz država navedenih u Prilogu 4. ovoga Pravilnika, izuzev država članica Europske unije i/ili OECD, Ministarstvo može prije odobravanja uvoza iz tih država provjeriti jesu li ispunjeni uvjeti za priznavanje jednakovaljanosti šumskog reprodukcijskog materijala i odgovara li on uvjetima propisanim Zakonom o šumskom reprodukcijskom materijalu2.

(2) Popis država, šumskih svojti, kategorija šumskog reprodukcijskog materijala, te tipova šumskih sjemenskih objekata iz kojih se može uvoziti jednakovaljan šumski reprodukcijski materijal, nalazi se u Prilogu 4. ovoga Pravilnika i njegov je sastavni dio.

Članak 5.

U slučaju uvoza šumskog reprodukcijskog materijala iz Priloga 4. ovoga Pravilnika, i to iz Bjelorusije, Bosne i Hercegovine, Makedonije ili Novog Zelanda, dobavljač iz države izvoznice u obvezi je dostaviti dobavljaču iz države uvoznice glavnu svjedodžbu ili drugi službeni certifikat izdan od nadležnog tijela u državi izvoznici koji sadržava detaljne podatke o pošiljci šumskog reprodukcijskog materijala.

Članak 6.

Ministarstvo nadležno za poslove šumarstva u obvezi je, odmah po donošenju odluka o priznavanju jednakovaljanosti šumskog reprodukcijskog materijala iz pojedinih država navedenih u Prilogu 4. ovoga Pravilnika, kao i stavljanju takvih odluka izvan snage, obavijestiti Europsku Komisiju i države članice Europske unije.

Članak 7.

Ako šumski reprodukcijski materijal svojte Pinus pinaster Ait. potječe iz registriranog šumskog sjemenskog objekta, u kojemu sastavni dijelovi (klonovi ili roditeljska stabla) nisu zasađeni sukladno planu sadnje odobrenom od službenog tijela i provedenom na način da svaki sastavni dio može biti identificiran, ministar nadležan za poslove šumarstva može rješenjem odobriti stavljanje na tržište takvog šumskog reprodukcijskog materijala u kategoriji »kvalificiran«.

Članak 8.

Ministarstvo nadležno za poslove šumarstva u obvezi je izvijestiti Europsku Komisiju i ostale države članice Europske unije o svakom šumskom sjemenskom objektu registriranom za proizvodnju šumskog reprodukcijskog materijala opisanog u članku 7. ovoga Pravilnika.

Članak 9.

Pri sastavljanju Nacionalnog popisa šumskih sjemenskih objekata mora se navesti da šumski sjemenski objekt iz članka 7. ovoga Pravilnika ne udovoljava svim zahtjevima propisanim člankom 9. Zakona o šumskom reprodukcijskom materijalu2.

Članak 10.

Pri izdavanju glavne svjedodžbe za šumski reprodukcijski materijal svojte i kategorije iz članka 7. ovoga Pravilnika, mora se navesti da šumski sjemenski objekt ne udovoljava svim zahtjevima propisanim člankom 9. Zakona o šumskom reprodukcijskom materijalu2.

Članak 11.

Pri stavljanju na tržište šumskog reprodukcijskog materijala dobivenog iz registriranog šumskog sjemenskog objekta svojte i kategorije iz članka 7. ovoga Pravilnika, na etiketi ili deklaraciji dobavljača mora se navesti da šumski reprodukcijski materijal udovoljava zahtjevima ovoga Pravilnika.

Članak 12.

(1) Ne dopušta se uvoz i stavljanje na tržište sjemena svojti Cedrus libani A.Rich. i Pinus brutia Ten. uvezenog u Europsku uniju iz Turske zaključno do 31. svibnja 2005. godine, a koje nije udovoljavalo zahtjevima identifikacije i označavanja sukladno Zakonu o šumskom reprodukcijskom materijalu2.

(2) Uvoz i stavljanje na tržište sadnog materijala svojti Cedrus libani A. Rich. i Pinus brutia Ten. proizvedenog iz sjemena uvezenog u Europsku uniju iz Turske zaključno do 31. svibnja 2005. godine, a koje nije udovoljavalo zahtjevima identifikacije i označavanja sukladno Zakonu o šumskom reprodukcijskom materijalu2, dopušta se do 31. svibnja 2010. godine, ako udovoljava uvjetima iz članka 13. ovoga Pravilnika.

Članak 13.

Sadni materijal iz članka 12. ovoga Pravilnika mora udovoljavati sljedećim uvjetima:

1. za identifikaciju:

– registarski broj šumskog sjemenskog objekta, ako je dostupan

– botanički naziv šumske svojte

– kategorija sadnog materijala

– namjena

– tip šumskog sjemenskog objekta

– identifikacijski kod provenijencije ili naziv provenijencije

– podrijetlo

– zemljopisna dužina i širina

– nadmorska visina ili njezin raspon

– godina uroda

2. za označavanje (etiketa ili deklaracija):

– podaci iz točke 1. ovoga članka

– naziv dobavljača

– količina koja se isporučuje

– napomena da sadni materijal udovoljava manje strogim zahtjevima.

Članak 14.

Službeno tijelo Republike Hrvatske u obvezi je odmah obavijestiti Europsku Komisiju i ostale države članice Europske unije o svakoj količini sadnog materijala iz članka 12. stavka 2. ovoga Pravilnika, koju je odobrilo za stavljanje na tržište ili uvoz.

Članak 15.

Na dan pristupanja Republike Hrvatske Europskoj uniji odredbe članka 2. ovoga Pravilnika stavljaju se van snage za države članice OECD, i to: Burkina Faso, Madagaskar i Ruanda.

Članak 16.

Odredbe članka 3. ovoga Pravilnika stavljaju se van snage na dan pristupanja Republike Hrvatske Europskoj uniji, a odredbe članaka od 7. do 11. ovoga Pravilnika stavljaju se van snage s 15. siječnja 2019. godine.

Članak 17.

Odredbe članaka 4., 5. i 6. stavljaju se van snage s 31. prosinca 2014. godine, a odredbe članaka 12., 13. i 14. stavljaju se izvan snage s 1. lipnja 2010. godine.

Članak 18.

Ovaj pravilnik stupa na snagu osam dana od dana objave u »Narodnim novinama«, osim odredaba članaka 6. i 8. koje stupaju na snagu na dan pristupanja Republike Hrvatske Europskoj uniji.

Klasa: 011-01/09-01/08

Urbroj: 538-07-09-01

Zagreb, 13. srpnja 2009.

Potpredsjednik Vlade
Republike Hrvatske i ministar
regionalnog razvoja, šumarstva
i vodnoga gospodarstva
mr. sc. Božidar Pankretić, v. r.

PRILOG 1.

|  |  |
| --- | --- |
| Država članica OECD ili EU/OECD | Službeno tijelo odgovorno za odobravanje i nadzor proizvodnje |
| AUSTRIJA | Federal Office for Forests  Forest Reproductive Material  Hauptstraße 7  A-1140 Wien |
| BELGIJA | BRUSSELS CAPITAL REGION:  Ministère de la Région de Bruxelles-Capitale  Administration de l’Economie et de l’Emploi  Cellule Agriculture  WTC III – 4ème étage – bureau 62  Boulevard Simon Bolivar 30  B-100 BRUXELLES  FLEMISH REGION:  Vlaamse Overheid  Agentschap voor Landbouw en Visserij  Productkwaliteitsbeheer  WTC 3, 12de verd.  Simon Bolivarlaan 30  B – 1000 BRUSSELS  WALLOON REGION:  Ministère de la Région Wallone  Direction Générale de l’Agriculture  Division de la Recherche, du Développement et de la Qualité  Direction de la Qualité des Produits – Bloc B  Rue des Moulins de Meuse 4  B-5000 BEEZ  Centre de Recherches de la nature, des forêts et du bois  Avenue du Maréchal Juin, 23  B-5030 GEMBLOUX |
| BURKINA FASO | Centre National de Semences Forestières – CNSF  01 BP 2682  Ouagadougou 01 |
| DANSKA | Ministry of Food, Agriculture and Fisheries  Danish Plant Directorate  Skovbrynet 20  DK-2800 LYNGBY |
| FINSKA | Ministry of Agriculture and Forestry  Department of Forestry  P.O. Box 30 (Hallitukatu 3 A)  FIN-00023 GOVERNMENT, HELSINKI  Finnish Food Safety Authority Evira  Plant Protection Department/Forest Reproductive Material  Mustialankatu 3  00790 Helsinki |
| FRANCUSKA | Ministère de l’Agriculture, de l’Alimentation, de la Pêche et des Affaires rurales  Sous-direction de la Forêt et du Bois  Bureau d’orientation de la sylviculture  19 avenue du Maine  F-75732 PARIS Cedex 15  Cemagref  Domaine des Barres  45290 NOGENT SUR VERNISSON |
| KANADA | National Forest Genetic Resources Centre/Centre national des ressources génétiques forestières  Natural Resources Canada/Ressources naturelles Canada  Canadian Forest Service — Atlantic/Service canadien des forêts — Atlantique  PO Box 4000, Fredericton/Frédéricton  New Brunswick/Nouveau-Brunswick E3B 5P7 |
| IRSKA | Forest Service  Department of Agriculture and Food  Agriculture House (3W)  Kildare Street  IRL-DUBLIN 2 |
| ITALIJA | Ministero delle Politiche Agricole Alimentari e Forestali  Direzione Generale delle Risorse  Forestali, Montane ed Idriche – Divisione V  Via Carducci, 5  00187 ROMA |
| MADAGASKAR | Silo National des Graines Forestières (SNGF)  B.P. 5091  101 ANTANANARIVO |
| MAĐARSKA | National Institute for Agricultural Quality Control  Division of Horticulture and Forestry  Keleti Károly u.24  H -1024 BUDAPEST  Ministry of Agriculture and Rural Development  Department of Forestry  H-1055 Budapest, Kossuth Lajos tér 11  Post: 1860 BUDAPEST 55-POB. 1 |
| NIZOZEMSKA | Naktuinbouw  Sotaweg 22  Postbus 40  NL-2370 AA ROELOFARENDSVEEN  Centre for Genetic Resources Netherlands (CGN)  C/o Alterra  Post Box 47  NL-6700 AA WAGENINGEN |
| NORVEŠKA | Norwegian Forest Genetic Resource Centre  Norwegian Forest and Research Institute  PO Box 115  N-1431 Ås |
| NJEMAČKA | Bundesforschungsanstalt für Forst und Holzwirtschaft (B.F.H.)  Institut für Forstgenetik und Forstpflanzenzüchtung  Sieker Landstrasse 2  D-22927 Grosshansdorf  Bundesforschungsanstalt  f. Forst-u. Holzwirtschaft  Institut für Forstgenetik  Siekerlandstrasse 2  D-22927 GROSSHANSDORF |
| PORTUGAL | Ministerio do Agricultura, do Desenvolvimento Rural e das Pescas  Direcção Geral dos Recursos Florestais (DGF)  Avenida Joao Crisostomo, 26-28  P-1069-040 LISBOA |
| RUMUNJSKA | Institut de recherches et aménagement forestier (I.C.A.S.)  Dépt. de génétique et amélioration des arbres  Soseana Stefanesti 128, sector 2, Oficine 11  RO-72904 BUCURESTI |
| RUANDA | Centrale des graines forestières (CGF)  B.P. 617  BUTARE  Ministère de l’Agriculture, de l’Elevage et des Forêts (MINAGRI)  B.P. 621  KIGALI |
| SAD | National Tree Seed Laboratory  USDA Forest Service  Purdue University  West Lafayette, Indiana |
| SLOVAČKA | Forest Division  Ministry of Agriculture  Dobrovicova, 12  SK-81266 BRATISLAVA  Forest Research Institute  Department of Forest Genetics and Tree Breeding  T.G.Masaryka str. 22  SK-960 92 Zvolen |
| SRBIJA | Directorate for forest  Ministry of agriculture, forestry and water management  Omladinskih brigada 1  11 000 Belgrade |
| ŠPANJOLSKA | Sección de Forestales  Ministerio de Agricultura, Pesca y Alimentación (M.A.P.A.)  Subdirección General de Senillas y plantas de vivero  José Abascal, 4  E-28005 MADRID  Jefe Sección Comercialización de Material Genético  Dirección General de Conservación de la Naturaleza  Ministerio del Medio Ambiente  Gran Vía de San Francisco No. 4  E-28005 MADRID |
| ŠVEDSKA | National Board of Forestry  Forest Management Department  S-551 83 JÖNKÖPING |
| ŠVICARSKA | Federal Office for Environment (FOEN)  Department of the Environment, Transport, Energy and Communications (UVEK)  Forest Division  Federal Plant Protection Service  Birmensdorf |
| TURSKA | Ministry of Environnement and Forestry (Çevre ve Orman Bakanlığı) — General directorate for  afforestation and erosion control (Ağaçlandirma ve erozyon kontrolu genel müdürlüğü)  Gazi — Ankara |

PRILOG 2.

UVJETI ZA ISPUNJAVANJE JEDNAKOVALJANOSTI SJEMENSKOG I SADNOG MATERIJALA

A. Uvjeti za sjemenski materijal:

1. Sjemenski materijal mora biti službeno potvrđen da potječe iz odobrenoga šumskog sjemenskog objekta u državi izvoznici, te da je pakiran sukladno nacionalnim propisima koji reguliraju provedbu OECD Sustava za šumski sjemenski i sadni materijal. Službena OECD etiketa mora biti pričvršćena na svakoj partiji sjemenskog materijala, te istoj mora biti priložena i kopija službenog OECD certifikata o provenijenciji (Certificate of Provenance) ili deklaracija dobavljača koja mora sadržavati sve podatke koje sadrži i službeni OECD certifikat o provenijenciji, uključujući i naziv dobavljača.

2. U slučaju sjemena, službena OECD etiketa ili deklaracija dobavljača mora također uključivati dodatne informacije dobivene međunarodno prihvaćenim metodama:

a) Čistoća: postotak mase čistog sjemena, ostalog sjemena i nečistoće koje se stavlja na tržište kao partija sjemena,

b) Postotak klijavosti čistog sjemena. U slučaju kada postotak klijavosti nije moguće ili nije praktično odrediti, određuje se postotak vitaliteta procijenjen pomoću određene metode,

c) Masa 1000 čistih sjemenki,

d) Broj proklijalih sjemenki po kilogramu proizvoda stavljenog na tržište kao sjeme. U slučaju kada broj proklijalih sjemenki nije moguće ili nije praktično odrediti, određuje se broj vitalnih sjemenki po kilogramu.

3. Odstupajući od točke 2., dodatne informacije, vezane uz postupke testiranja sjemena korištenjem međunarodno priznatih metoda, moraju biti dostavljene od dobavljača upisanog za djelatnost uvoz, prije prvog stavljanja na tržište Republike Hrvatske.

4. Radi brže dostupnosti sjemena iz uroda u tekućoj godini, dobavljač upisan za djelatnost uvoz i stavljanje na tržište može sjeme staviti na tržište do prvog kupca bez udovoljavanja zahtjevima iz točke 2(b) i 2(d). Dobavljač iz ove točke mora što je prije moguće osigurati potvrdu kojom dokazuje da sjeme ispunjava zahtjeve iz točke 2(b) i 2(d).

5. Zahtjevi iz točke 2(b) i 2(d) ne primjenjuju se u slučaju malih količina sjemena koje su određene posebnim propisom.

6. Partija sjemena mora sadržavati najmanje 99% sjemenki iste svojte. U slučaju vrlo srodnih svojti, osim križanaca, čistoća partije sjemena ili plodova koja ne iznosi najmanje 99% mora biti izražena na etiketi ili deklaraciji dobavljača.

7. Odstupajući od točke 1. sjeme u primjerenim količinama može potjecati iz neodobrenih šumskih sjemenskih objekata:

a) Za testiranja, znanstvene svrhe ili očuvanje genofonda,

b) Kada je sjeme jasno označeno oznakom da nije za upotrebu u šumarstvu.

B. Uvjeti za sadni materijal:

1. Proizvodnja sadnog materijala treba se odvijati u rasadniku registriranom od službenog tijela iz Priloga 2. ovoga Pravilnika ili pod nadzorom tog službenog tijela. Službena OECD etiketa mora biti pričvršćena na svakoj pošiljci sadnog materijala, te istoj mora biti priložena kopija službenog OECD certifikata o provenijenciji (Certificate of Provenance) ili deklaracija dobavljača koja mora sadržavati sve podatke koje sadrži i službeni OECD certifikat o provenijenciji, uključujući i naziv dobavljača.

2. Sadni materijal treba zadovoljavati zahtjeve kakvoće određene posebnim propisom.

3. Sadni materijal stavljen na tržište do krajnjeg korisnika u područjima koje imaju mediteransku klimu treba zadovoljavati zahtjeve kakvoće određene posebnim propisom.

PRILOG 3.

|  |  |
| --- | --- |
| Država članica EU | Službeno tijelo |
| AUSTRIJA | Federal Research and Training Centre for Forests, Natural Hazards and Landscape  Federal Forest Office  Department of genetics  Unit of forest reproductive material  Hauptstrasse 7  A-1140 Wien  Austria |
| BELGIJA | FLEMISH REGION:  Vlaamse Overheid  Agentschap voor Landbouw en Visserij  Productkwaliteitsbeheer  Ellips, 4e verdieping  Koning Albert II laan 35, bus 41  B-1030 BRUSSEL  WALLOON REGION:  Ministère de la Région Wallonne  Direction Générale de l’Agriculture  Division de la Recherche, du Développement et de la qualité  Direction de la Qualité des Produits  Chaussée de Louvain, 14  B-5000 NAMUR  BRUSSELS CAPITAL REGION:  Ministère de la Région de Bruxelles-Capitale  Administration de l’Economie et de l’Emploi  WTC III – 4° étage  Boulevard Simon Bolivar 30  B-1000 BRUXELLES |
| BUGARSKA | National Forestry Board  55 Hristo Botev Blvd.  BG – 1040 Sofia  Forest Seed Control Station Plovdiv  82 Slavyanska Str.  BG – 4017 Plovdiv  Nadležnost: Izdavanje glavnih svjedodžbi za šumski reprodukcijski materijal proizveden u rasadniku topola Pazardjik |
| CIPAR | Ministry of Agriculture, Natural, Resources and Environment  Department of Agriculture  1412, Nicosia  Cyprus  Ministry of Agriculture, Natural, Resources and Environment  Forest Department  1414 Nicosia  Cyprus |
| ČEŠKA | Institut Public de la Recherche pour la Sylviculture et la Chasse  Forestry and Game management Reseach Institute  Jiloviste – Strnady 136  CZ 156 04 Praha 5 |
| DANSKA | Danish Plant Directorate  Department for Plants and Plant Health  Skovbrynet 20  DK 2800 Kgs. Lyngby  Denmark |
| ESTONIJA | Metsakaitse- ja Metsauuenduskeskus  (Centre of Forest Protection and Silviculture)  Roomu tee 2  EE 51013, Tartu |
| FINSKA | Finnish Food Safety Authority Evira  Plant Protection Unit / Forest Reproductive Material  Mustialankatu 3  FI-00790 HELSINKI |
| FRANCUSKA | Ministère de l’agriculture, de l’alimentation, de la pêche et de la ruralité  Direction générale de la forêt et des affaires rurales  Sous-direction de la forêt et du bois  Bureau de l’orientation de la sylviculture  19, avenue du Maine  F-75 732 PARIS Cédex 15 |
| GRČKA | MINISTRY OF RURAL DEVELOPMENT AND FOOD  General Directorate of Development & Forest Protection & Natural Environmet  Directorate of Reforestation & Watershed Managament  31 XALKOKONDILI Str. 10164, ATHENS |
| IRSKA | Forest Service  Department of Agriculture and Food  Agriculture House (3 West)  Kildare Street  Dublin 2 |
| ITALIJA | Corpo Forestale dello Stato  Ispettorato Generale  Divisione V  via Carducci 5  00187 Roma |
| LATVIJA | Ministry of Agriculture  Republic of Latvia  Department of Forest Policy  Department of Forest Resources  Republikas laukums 2  Riga, LV-1981  LATVIA |
| LITVA | Forest Genetic Resources, Seed and Plant Service  Liepu 2, Girionys  LT-53101, Kauno raj.  Lithuania |
| LUKSEMBURG | Administration des Eaux et Forêts  Direction – Att. Mr. Fred Trossen  16, Rue Eugène Ruppert  L-2453 Luxembourg |
| MAĐARSKA | National Institute for Agricultural Quality Control  (Országos Mezőgazdasági Minősítő Intézet)  1024 Budapest  Keleti Károly utca 24  Hungary |
| MALTA | Plant Health Department  Ministry for Rural Affairs and the Environment  Annibale Preca Street  Lija LJA1915  Malta  Seeds and other Propagation Material Unit  Plant Health Department  Ministry for Rural Affairs and the Environment  Ghammieri  Marsa  Malta |
| NIZOZEMSKA | Raad voor plantenrassen (Board for Plant Varieties)  Address:  P.O.Box 27  6710 BA EDE |
| NJEMAČKA | Bundesministerium für Verbraucherschutz, Ernährung und Landwirtschaft (BMVEL)  Referat 533 »Waldbau, Waldschutz, neuartige Waldschäden, Waldinventuren«  Rochusstr. 1  53123 Bonn |
| POLJSKA | Ministry of the Environment  Department of Forestry |
| PORTUGAL | Direcção Geral das Florestas  Av. João Crisóstomo n.º 26-28  1069-040 Lisboa |
| RUMUNJSKA | Ministry of Agriculture, Forestry and Rural Development  Compartment of Finance Progams Management for Private Forests  Forestry Development and Strengthening of Ownership  Carol I Blvd., 24, Sector 3  Bucharest  Romania |
| SLOVAČKA | Forest Research Institute  Control of Forest Reproductive Material (Semenarska kontrola)  T.G. Masaryka 22  960 92 ZVOLEN |
| SLOVENIJA | Ministry of Agriculture, Forestry and Food,  Directorate for Forestry, Hunting and Fisheries  Dunajska 58,  1000 Ljubljana  Slovenia |
| ŠPANJOLSKA | OFICINA ESPAÑOLA DE VARIEDADES VEGETALES; MINISTERIO DE AGRICULTURA, PESCA Y ALIMENTACIÓN  Alfonso XII, 62  28071 Madrid |
| ŠVEDSKA | Skogsodlingsmaterial, skogsgenetik/Forest Reproductive Material, Forest Genetics  Enheten för lag och områdesskydd/Law Entforcement Division  Skogsstyrelsen/Swedish Forest Agency  S-551 83 Jönköping  Sweden |
| VELIKA BRITANIJA | Country Services  Forestry Commission  Silvan House  231 Corstorphine Road  Edinburgh EH12 7AT |

PRILOG 4.

POPIS DRŽAVA IZ KOJIH SE MOŽE UVOZITI JEDNAKOVALJANI ŠUMSKI REPRODUKCIJSKI MATERIJAL

|  |  |  |  |
| --- | --- | --- | --- |
| Država podrijetla | Šumska svojta | Kategorija | Tip šumskog sjemenskog objekta |
| Bjelorusija | Picea abies Karst. | PP | SI |
| Bosna i Hercegovina | Pinus nigra Arnold | PP | SI |
| Makedonija | Abies alba Mill. | PP | SI |
| Novi Zeland | Pinus radiata D. Don. | PP | SI |
| Članica EU | Šumske svojte s Popisa šumskih svojti i križanaca | PP, SE, KV, TE | SI, SS, SP, RS, KL, KS |
| Članica OECD | Šumske svojte s Popisa šumskih svojti i križanaca | PP, SE | SI, SS |

[[1](#footnote-29081-1-backlink)] Pravilnikom o uvjetima za priznavanje jednakovaljanosti šumskog reprodukcijskog materijala i popis država iz kojih se može uvoziti preuzete su odredbe Uredbe (EZ-a) br. 69/2004, Odluke 678/2004/EZ, Odluke 971/2008/EZ i Odluke 989/2008/EZ.

[[2](#footnote-29081-2-backlink)] Zakonom o šumskom reprodukcijskom materijalu i propisima donesenim na temelju njega preuzete su odredbe Direktive 1999/105/EZ.

[[3](#footnote-29081-3-backlink)] Zakonom o biljnom zdravstvu i propisima donesenim na temelju njega preuzete su odredbe Direktive 2000/29/EZ.

[[4](#footnote-29081-4-backlink)] Zakonom o genetski modificiranim organizmima i propisima donesenim na temelju njega preuzete su odredbe Direktive 2001/18/EZ.

Pravilnik, NN 91/2009-2298